open-index/open-wikipedia-markdown huggingface dataset:
Dear Land of Guyana, of Rivers and Plains

Το  ***Dear Land of Guyana, of Rivers and Plains***  είναι ο εθνικός ύμνος στη Γουιάνα. Επιλέχθηκε έναν μήνα προτού γίνει ανεξάρτητη χώρα, το 1966. Οι στίχοι είναι του Άρτσιμπαλντ Λέοναρντ Λιούκερ και η μουσική του Ρόμπερτ Σίριλ Γκλάντστοουν Πότερ.

## Επίσημοι αγγλικοί στίχοι
:Dear land of Guyana, of rivers and plains;
:Made rich by the sunshine, and lush by the rains,
:Set gem-like and fair, between mountains and sea,
:Your children salute you, dear land of the free. 

:Green land of Guyana, our heroes of yore,
:Both bondsmen and free, laid their bones on your shore.
:This soil so they hallowed, and from them are we,
:All sons of one Mother, Guyana the free.

:Great land of Guyana, diverse though our strains,
:We're born of their sacrifice, heirs of their pains,
:And ours is the glory their eyes did not see,
:One land of six peoples, united and free.

:Dear land of Guyana, to you will we give,
:Our homage, our service, each day that we live;
:God guard you, great Mother, and make us to be
:More worthy our heritage, land of the free....
## Ελληνική μετάφραση
:Αγαπημένη Γη της Γουιάνας, των Ποταμών και των Πεδιάδων
:που σε κάνει πιο πλούσια η λάμψη του ήλιου και ο πλούτος των βροχών,
:σαν πολύτιμος λίθος και όμορφη, μεταξύ των βουνών και της θάλασσας,
:τα παιδιά σου σε χαιρετίζουν, αγαπητό έδαφος των ελεύθερων ανθρώπων. 
:Η πράσινη Γη της Γουιάνας, οι ήρωες του παρελθόντος μας, 
:Τόσο οι δούλοι όσο και οι ελεύθεροι, άφησαν τα κόκαλά τους στην ακτή σου. 
:Αυτό το χώμα με αυτόν τρόπο το καθαγίασαν, και από αυτούς εμείς καταγόμαστε
:όλοι οι γιοι μιας μητέρας, της ελεύθερης Γουιάνας. 
:Μεγάλη Γη της Γουιάνας, αν και οι αγώνες μας είναι διαφορετικοί, 
:Μας δίνουν σάρκα και οστά οι θυσίες τους, γινόμαστε κληρονόμοι  των πόνων τους
:και δική μας είναι η δόξα την οποία δεν μπόρεσαν  τα μάτια αυτών να δουν
:Μια χώρα των έξι εθνών, ενωμένη και ελεύθερη.

:Αγαπητή Γη της Γουιάνας, σε σένα θα δώσουμε
:Το σεβασμό μας, τις υπηρεσίες μας, κάθε ημέρα που ζούμε.
:Ο Θεός να είναι πάντα προστάτης σου, Μεγάλη Μητέρα, και να μας κάνει να φανούμε
:πιο αντάξιοι αυτών που κληρονομήσαμε, γη των ελεύθερων ανθρώπων.

## Εξωτερικοί σύνδεσμοι
* Αρχείο MIDI 

Κατηγορία:Εθνικοί ύμνοι
Κατηγορία:Εθνικά σύμβολα της Γουιάνας
Αποκατάσταση λιμένος

Ο ναυτικός όρος **αποκατάσταση λιμένος** είναι σε γενική χρήση όρος που αφορά τις παλίρροιες και όχι αποκατάσταση ένεκα ζημιών ή κάποιων απαγορεύσεων.

Η αποκατάσταση λιμένος είναι σπουδαίο στοιχείο στον υπολογισμό των παλιρροιών. Είναι η χρονική απόσταση που μεσολαβεί από την ώρα της διάβασης της Σελήνης από τον μεσημβρινό του τόπου μέχρι την ώρα της "αποκατάστασης" της ανώτατης στάθμης των υδάτων (δηλαδή της πλήμμης).

Άρκει έτσι να προστεθεί στην υπολογιζόμενη ώρα της μεσουράνισης της Σελήνης, η παρεχόμενη από τα ναυτιλιακά βοηθήματα Αλμανάκ ή Πλοηγούς, η "αποκατάσταση" του συγκεκριμένου λιμένα για να βρεθεί η ώρα του μέγιστου ύψους που θα φθάσει η παλίρροια.

Κατηγορία:Ναυτική τέχνη
Κατηγορία:Ασφάλεια ναυσιπλοΐας
Πορ-Λουί (Μαυρίκιος)

Το **Πορ-Λουί** (, , Πορτ Λουίς) είναι η πρωτεύουσα του νησιωτικού κράτους του Μαυρίκιου. Το 2003 είχε 147.688 κατοίκους. Είναι μεγάλο λιμάνι και ενδιάμεσος σταθμός για τα εμπορικά πλοία που πλέουν για την Ινδία. Ιδρύθηκε το 1736 από τον τότε κυβερνήτη Μαέ ντε Λαμπουρντοναί. Το Πορ Λουί είναι μια πολυθρησκευτική πόλη όπως άλλωστε και όλη η χώρα, όπου συμβιώνουν αρμονικά Ινδουιστές, Κινέζοι και καθολικοί. Βρίσκεται στην ομώνυμη διοικητική περιφέρεια στο βορειοδυτικό τμήμα του νησιού.

Στα αξιοθέατα του Πορ-Λουί περιλαμβάνονται τα πολλά κτήρια γαλλικού αποικιακού ρυθμού στο κέντρο της πόλης, με σημαντικότερο αυτό του κυβερνείου, η κινέζικη παγόδα, οι περίτεχνα διακοσμημένοι ινδουιστικοί ναοί, η κεντρική αγορά με το παζάρι και ο βοτανικός κήπος "παμπελμάους", με πάνω από πεντακόσια σπάνια είδη φυτών, που βρίσκεται λίγο έξω από την πόλη.

## Παραπομπές


## Εξωτερικοί σύνδεσμοι

* Τουριστικός οδηγός
* Δημοτικός ιστότοπος

Κατηγορία:Γεωγραφία του Μαυρικίου
Κατηγορία:Πρωτεύουσες της Αφρικής
Καλλιθέα Χαλκιδικής

Η  **Καλλιθέα** είναι χωριό και έδρα του ομώνυμου Δημοτικού διαμερίσματος στον Δήμο Κασσάνδρας του νομού Χαλκιδικής. Έχει πληθυσμό 1.236 κατοίκους (απογρ. 2011). Ιδρύθηκε το 1925 από Μικρασιάτες πρόσφυγες που προέρχονταν από το χωρίο Βρύας της Μικράς Ασίας. Σήμερα, η κύρια ασχολία των κατοίκων είναι οι τουριστικές επιχειρήσεις. Στο χωριό υπάρχει  νηπιαγωγείο και Δημοτικό Σχολείο. Απέχει 85 χιλιόμετρα από τη Θεσσαλονίκη. Προσελκύει πολλούς τουρίστες κάθε χρόνο, εξαιτίας των παραλιών της και της ανεπτυγμένης τουριστικής υποδομής. Το Δημοτικό διαμέρισμα Καλλιθέας πειριλαμβάνει εκτός από την έδρα και τον οικισμό *Σωλήνα*, με 18 κατοίκους (2001).

## Ιστορικά στοιχεία
### Αρχαιολογία
Η περιοχή παρουσιάζει αρχαιολογικό ενδιαφέρον, καθώς στην Καλλιθέα έχει ανασκαφεί ιερό του Διονύσου και των Νυμφών, τμήμα του ιερού του Άμμωνα Δία (ο οποίος λατρευόταν στην περιοχή από τον 5ο αιώνα π.Χ.) και η περιοχή του βωμού. Στα μέσα του 4ου αιώνα π.Χ. κατασκευάστηκε μεγάλος ναός δωρικού ρυθμού, προς τιμή του Άμμωνα Δία. Ο Διόνυσος είχε ήδη αρχίσει να λατρεύεται στην περιοχή από τον 8ο αιώνα π.Χ., όπως φανερώνουν μια σκάλα σκαλισμένη στο βράχο και μια σπηλιά που ήταν αφιερωμένη στη λατρεία του θεού.

Στη θέση *Σωλήνας* ανακαλύφθηκε από τους αρχαιολόγους παλαιοχριστιανική βασιλική.Η ιδιόρρυθμη, πρωτότυπη και μοναδική παλαιοχριστιανική βασιλική χρονολογείται από τον 6ο αιώνα. Το μεσαίο κλίτος της καταλαμβάνεται από ένα προγενέστερο κτίριο , που φαίνεται να ήταν οίκος μαρτυρίου.

### Νεότερα χρόνια
Το χωριό ιδρύθηκε το 1925 από Μικρασιάτες πρόσφυγες που εγκαταστάθηκαν στην περιοχή έπειτα από τη Μικρασιατική Καταστροφή, οι οποίοι προέρχονταν από το χωριό Μάλτεπε στην ακτή της θάλασσας του Μαρμαρά στη Μικράς Ασίας, το οποίο ονομαζόταν *Βρύας* στην Αρχαιότητα και *Πελεκάνον* στο Βυζάντιο. Οι κάτοικοι ονόμασαν **Νέος Μάλτεπες** τον οικισμό που δημιούργησαν, σε ανάμνηση της πατρίδας τους, του Μάλτεπε της Μικράς Ασίας. Κύριες ασχολίες των κατοίκων αποτελούσαν η γεωργία και η κτηνοτροφία. Το χωριό μετά το 1950 μετονομάστηκε σε Νέα Καλλιθέα και τελικά σε Καλλιθέα, εξαιτίας της ωραίας θέας που προσφέρει. Τα τελευταία χρόνια εγκαταστάθηκαν στον οικισμό και κάτοικοι από την υπόλοιπη Ελλάδα.

Ενδιαφέρον παρουσιάζει η ρωσικού τύπου εκκλησία του Αγίου Παντελεήμονα (καθώς πριν εγκατασταθούν οι πρόσφυγες, στην περιοχή λειτουργούσε αγρόκτημα, ιδιοκτησία Ρώσων μοναχών του Αγίου Όρους), που βρίσκεται κοντά στο ιερό του Δία. Επίσης, στην περιοχή υπάρχει αρδευτικό κανάλι των μέσων του 19ου αιώνα.

## Παραπομπές


## Εξωτερικοί σύνδεσμοι
*Πληροφορίες για την Καλλιθέα
* Καλλιθέα Χαλκιδικής
## Πηγές
*Ταξιδιωτικός Οδηγός, Κεντρική-Δυτική Μακεδονία, εκδ. Explorer, 2003.

Καλλιθέα
Κατηγορία:Δήμος Κασσάνδρας
Πρέστον Νορθ Εντ

Η **Πρέστον Νορθ Εντ** (αγγλικά: *Preston North End*) είναι μια απο της παλαιότερες αγγλικές ποδοσφαιρικές ομάδές. Εδρεύει στην πόλη Πρέστον. Ιδρύθηκε το 1881 και αγωνίζεται στην Τσάμπιονσιπ, την δεύτερη τη τάξει αγγλική κατηγορία ποδοσφαίρου. Η Πρέστον είναι ανάμεσα στις ομάδες που ίδρυσαν το Αγγλικό Πρωτάθλημα το 1888 και ήταν μάλιστα η πρώτη ομάδα που το κατέκτησε τις δύο πρώτες χρονιές.

## Τίτλοι
thumb|200px|Η πρωταθλήτρια ομάδα το 1888-89
Η Πρέστον Νόρθ Έντ έχει κατακτήσει 2 φορές το Αγγλικό Πρωτάθλημα και 2 φορές το Κύπελλο Αγγλίας.

;Πρωταθλήματα 
* 1889, 1890

;Κύπελλα
* 1889 Πρέστον Νόρθ Έντ - Γουλβς 3-0
* 1938 Πρεστον Νόρθ Έντ - Χάντερσφιλντ Τάουν 1-0

## Παραπομπές


## Εξωτερικοί σύνδεσμοι
*  


Κατηγορία:Αθλητικοί σύλλογοι Αγγλίας
Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1863
Η ζωή που δεν έζησα

***Η Ζωή Που Δεν Έζησα*** είναι ο τίτλος μιας ελληνικής δραματικής σειράς που προβλήθηκε από τους τηλεοπτικούς δέκτες του Mega τη σεζόν 1998 – 1999. Η σειρά εξιστορούσε την ερωτική σχέση μιας ώριμης και γοητευτικής γυναίκας με ένα νεαρό αγόρι, συνομήλικου σχεδόν του γιου της. Πρωταγωνιστές ήταν η Ταμίλα Κουλίεβα, ο Αιμίλιος Χειλάκης και ο Κωνσταντίνος Μαρκουλάκης. Το σενάριο της σειράς υπέγραψε ο Μιρέλλα Παπαοικονόμου, η οποία αποτύπωσε την ιστορία και σε ομώνυμο μυθιστόρημα, τη σκηνοθεσία ανέλαβε ο Λάμπης Ζαρουτιάδης και το τραγούδι των τίτλων ερμήνευσε η Ελευθερία Αρβανιτάκη. Η σειρά γνώρισε μεγάλη επιτυχία και προβλήθηκε αρκετές φορές σε επανάληψη από τον σταθμό.

## Επισκόπηση σειράς

## Πλοκή
Μια γυναίκα που δεν έζησε ανέμελα νεανικά χρόνια. Ένας έρωτας που ήρθε απρόσμενα, σε λάθος ώρα. Όταν προσπαθήσει να κερδίσει τον χαμένο χρόνο, να ξαναβρεί τη ζωή που δεν έζησε, θα πρέπει να πληρώσει το κόστος. Η ηρωίδα της σειράς, Ελληνίδα πρόσφυγας από την Οδησσό, παντρεύτηκε στα δεκαέξι της έναν άντρα κατά πολύ μεγαλύτερο της και απέκτησε μαζί του έναν γιο. Εκείνος την απατούσε συνεχώς και κάποια στιγμή την εγκατέλειψε για μια νεότερη κοπέλα. Μόνη της μεγάλωσε τον γιο της και, τώρα σαράντα πέντε χρονών πια, έχει βάλει σε τάξη τη ζωή της.

## Επεισόδια

* Προβάλλονταν κάθε Δευτέρα στις 22:10 (επεισόδια 1-3) και στις 22:30 (επεισόδια 4-20).

## Παραπομπές


## Εξωτερικοί σύνδεσμοι
*

Ζωη που δεν
Κατηγορία:Ελληνικές δραματικές τηλεοπτικές σειρές
Ηρώδειο

Το **Ηρώδειο** (εβραϊκά: *הרודיון*, αραβικά: *هيروديون*) ήταν αρχαίο φρούριο της Παλαιστίνης, νότια των Ιεροσολύμων, στο Ισραήλ.

Το φρούριο αυτό κτίσθηκε επί τεχνητού λόφου από τον Ηρώδη τον Μέγα στη θέση εκείνη που είχε αποκρούσει ο ίδιος τους Πάρθους. Στο σημείο αυτό ανήγειρε στη συνέχεια μεγαλοπρεπή ανάκτορα ενώ είχε επίσης προβεί σε αξιόλογα αρδευτικά έργα. Έτσι σιγά σιγά σχηματίσθηκε γύρω αρχαία πόλη που κατέληξε να γίνει πρωτεύουσα τοπαρχίας. Σήμερα σώζονται μόνο κάποια λείψανα του άλλοτε φρουρίου, ενώ ο αυτός λόφος ονομάζεται "*λόφος των Φράγκων*".

Με το ίδιο όνομα αναφέρεται και το αρχαίο θέατρο Ωδείο Ηρώδου του Αττικού στην Αθήνα.

## Πηγές
**Νεώτερον Εγκυκλοπαιδικόν Λεξικόν Ηλίου* τ.9ος, σ.373.

Κατηγορία:Κάστρα στο Ισραήλ
Κατηγορία:Ιστορία της Παλαιστίνης
Κατηγορία:Αρχαιολογικοί τόποι στο Ισραήλ
Κατηγορία:Κτίρια και κατασκευές στο Ισραήλ
Κατηγορία:Λόφοι του Ισραήλ
Ηρώδης

Το όνομα **Ηρώδης** έφερε στην αρχαιότητα βασιλική οικογένεια της Ιουδαίας, γενάρχης της οποίας ήταν ο Αντίπατρος, καθώς και άλλα επιφανή ιστορικά πρόσωπα. Ο Ηρώδης όπως αναφέρεται και στην Καίνη Διαθήκη ήταν ο βασιλείας ο οποίος σκότωσε όλα τα νήπια για να σκοτώσει και τον Ιησού. Σημαντικότεροι εξ αυτών είναι οι εξής:

* Ηρώδης Α΄ ο *Μέγας*
* Ηρώδης Β΄ Φίλιππος, γιος του Ηρώδη Α΄ (από τη Μαριάμνη Β΄)
* Ηρώδης Αντίπας, γιος του Ηρώδη Α΄ (από τη Μαλθάκη)
* Ηρώδης Αρχέλαος, γιος του Ηρώδη Α΄ (από τη Μαλθάκη)
* Φίλιππος ο Τετράρχης, γιος του Ηρώδη Α΄ (από τη Μαλθάκη)
* Ηρώδης Ε΄ της Χαλκίδας, γιος του Αριστόβουλου (γιου του Ηρώδη Α΄)
* Ηρώδης Αγρίππας Α΄, γιος του Αριστόβουλου (γιού του Ηρώδη Α΄)
* Ηρώδης Αγρίππας Β΄, γιος του προηγουμένου

* Ηρώδης ο Αλεξανδρινός
* Ηρώδης ο Αττικός 
* Ηρώδης του Οδενάθου
* Ηρώδης ο Περγαμηνός

## Κύριο όνομα
* Ηρώδης (όνομα)

Κατηγορία:Αποσαφηνίσεις ονομάτων
Ηρόπυθος

Ο **Ηρόπυθος** ήταν αρχαίος Έλληνας ιστορικός, τον οποίον αναφέρει ο Αθήναιος.

Ο Ηρόπυθος έγραψε το έργο: *Ώροι Κολοφωνίων* (*Χρονικά των Κολοφωνίων*). Περί των χρόνων της ζωής του δεν υπήρξε δυνατότητα να προσδιοριστεί. Εκ του έργου του συνάγεται πως ίσως ήταν από την αρχαία Κολοφώνα.

## Πηγές
**Νεώτερον Εγκυκλοπαιδικόν Λεξικόν Ηλίου* τ.9ος, σ.371.

Κατηγορία:Αρχαίοι Έλληνες ιστορικοί
Ηρόστρατος

Ο **Ηρόστρατος** ήταν αρχαίος Έλληνας, παροιμιώδης εμπρηστής από την Έφεσο.

## Βιογραφία
Πολύ λίγα είναι γνωστά για την ζωή του Ηρόστρατου, εκτός από το γεγονός ότι κατά πάσα πιθανότητα ήταν ένα από τα κατώτερα μέλη της κοινωνίας της Εφέσου, δηλαδή ένας μή-Εφέσιος ή ακόμη και σκλάβος. 
Όπως είχε δηλώσει, προκειμένου να μείνει το όνομά του στην Ιστορία, έφθασε στο σημείο να πυρπολήσει, το περίφημο Αρτεμίσιο, δηλαδή τον Ναό της Αρτέμιδας στην Έφεσο. Κατά την παράδοση, όπως αναφέρουν στα λατινικά ο Κικέρων στο *Περί φύσεως θεών* (nat. deor. 2,69) και στο *Περί μαντικής* (div. 1,47), στα ελληνικά ο Πλούταρχος στους *Παράλληλους Βίους* (*Αλέξανδρος,* 3), την ίδια νύκτα της πυρπόλησης αυτής γεννήθηκε ο Μέγας Αλέξανδρος, δηλαδή στις 21 Ιουλίου του 356 π.Χ. 

Οι Εφέσιοι τον συνέλαβαν και μετά από βασανισμό στον τροχό αυτός παραδέχτηκε την ενοχή του καθώς και τον λόγο για τον οποίον το έκανε, δηλαδή για να διαδοθεί το όνομά του σε όλον τον κόσμο.  Στην συνέχεια τον θανάτωσαν και απαγόρευσαν τη μνεία του, τιμωρώντας ακόμη και με θάνατο όποιον απλώς ανέφερε το όνομά του. Αυτό όμως διασώθηκε για να φτάσει τελικά μέσα στο έργο του Θεόπομπου *Ελληνικά*, ενώ αναφορές σε αυτόν, στηλιτεύοντας πάντα την ανόσια πράξη του, γίνονται μετέπειτα από πολλούς Έλληνες και Λατίνους αρχαίους συγγραφείς. 

Σήμερα, στα Γερμανικά η λέξη *Herostrat* δηλώνει τον εγκληματία που «διψά για δόξα», ενώ ο όρος *Herostratic fame* στην Αγγλική γλώσσα δηλώνει την «δόξα με κάθε μέσο».

## Παραπομπές


## Πηγές
**Νεώτερον Εγκυκλοπαιδικόν Λεξικόν Ηλίου* τ. 9ος, σ. 371.

Κατηγορία:Αρχαίοι Εφέσιοι
Γήπεδο «Φώτης Αραβαντινός»

Το **[[γήπεδο]]** **Φώτης Αραβαντινός** βρίσκεται στην Πάτρα και ανήκει στο αθλητικό σωματείο Α.Π.Σ. Θύελλα.

## Ονομασία
Το γήπεδο φέρει τιμητικά το όνομα του Φώτη Αραβαντινού ο οποίος επανίδρυσε την Θύελλα μετά την διάλυσή της από τη Χούντα, αλλά και που πρώτος οραματίστηκε την κατασκευή ενός νέου ιδιόκτητου γηπέδου για την ομάδα.

## Ιστορία
Ο Φώτης Αραβαντινός είχε οραματίστηκε πρώτος το 1984 την κατασκευή ενός νέου γηπέδου για την Θύελλα η οποία ως τότε, από την ίδρυση της το 1930, αγωνιζόταν στο Γήπεδο Προσφυγικών. Το Νομαρχιακό Συμβούλιο της Αχαΐας, κατόπιν συνέλευσης αποφάσισε την παραχώρηση της απαραίτητης έκτασης στη Θύελλα για την δημιουργία ιδιόκτητου σταδίου. Ο χώρος που παραχωρήθηκε ήταν ένας σκουπιδότοπος στην Κοινότητα Σαραβαλίου, στις όχθες του ποταμού Γλαύκου και εγγύς του Πετρωτού. Τα εγκαίνια του νέου γηπέδου πραγματοποιήθηκαν στις αρχές του 2000. 

## Στοιχεία υποδομών
Το γήπεδο διαθέτει μία κεντρική κερκίδα με καθίσματα (νότια πλευρά) και μία ακόμη τσιμεντένια εξέδρα πίσω από τη μία εστία (ανατολική πλευρά), καθώς και προβολείς. 

Το αθλητικό συγκρότημα της Θύελλας περιλαμβάνει ακόμη δύο βοηθητικά γήπεδα, το ένα με χόρτο και το άλλο ξερό. Το δεύτερο προβλέπεται σύντομα να διαλυθεί και την θέση του να κατασκευαστούν τρία γήπεδα 8x8 με πλαστικό χλοοτάπητα, με την προοπτική να φιλοξενηθούν εκεί οι ακαδημίες της Θύελλας.

## Στατιστικά
*Το γήπεδο έχει συνολική χωρητικότητα 1.985 (καθήμενοι)
*Ρεκόρ θεατών: 350 (Θύελλα Πατρών – Α.Ε. Αχαϊκή, στις 11 Νοεμβρίου 2005)

## Πηγές

*Πληροφορίες για το γήπεδο της Θύελλας «Φώτης Αραβαντινός», από τον ιστότοπο για τα ελληνικά στάδια: stadia.gr. 

Φωτης Αραβαντινος
Κατηγορία:Δήμος Μεσσάτιδος
Κατηγορία:Θύελλα Πατρών
Κατηγορία:Αθλητικές εγκαταστάσεις στην Πάτρα
ASIN

Το **ASIN** (αγγλ. **''A**mazon **S**tandard **I**dentification **N**umber*), είναι ένα τυποποιημένο σύστημα αρίθμησης και αναγνώρισης των προϊόντων της εταιρείας [[Amazon]].

Χρησιμοποιείται για την διανομή των προϊόντων μέσα στο δίκτυο της Amazon χωρίς όμως να είναι αναγνωρισμένο "πρότυπο" σύστημα, όπως π.χ. το [[Διεθνής πρότυπος αριθμός βιβλίου|ISBN]].
Σε κάθε προϊόν που πωλείται από την Amazon δίνεται ένα μοναδικό ASIN.
Για τα βιβλία που έχουν ISBN, το ASIN συμπίπτει με το ISBN.
Στα βιβλία χωρίς ISBN και άλλα προϊόντα ορίζεται ένα ASIN.

== Χρήση του ASIN ==
Στον ιστοχώρο της Amazon που απευθύνεται στον Αμερικάνικο χώρο, η διεύθυνση Ιστού ενός προϊόντος (URL) πάντα περιέχει το ASIN του προϊόντος με το σχήμα: 
:
Ένα παλαιότερο σχήμα ήταν:
:.
Μια πιο σύντομη μορφή του URL για τα περισσότερα προϊόντα είναι: 
:
Μια ακόμα πιο σύντομη μορφή του URL είναι: 
: (dp="detail page")

=== Παράδειγμα ===
Ας πάρουμε για παράδειγμα το επόμενο CD:


Επομένως το URL στην Amazon για το CD αυτό θα είναι: 
:http://amazon.com/gp/product/B0002I8UFM
Και στην σύντομη μορφή του:
:http://amazon.com/o/ASIN/B0002I8UFM

Παρόμοιο URL μπορεί να κατασκευαστεί για τις περιοχές της Amazon σε άλλες χώρες, όπως: 
:http://amazon.co.uk/o/ASIN/B0002I8UFM
:http://amazon.de/o/ASIN/B0002I8UFM
:http://amazon.fr/o/ASIN/B0002I8UFM

Εντούτοις, δεν φέρνουν όλες οι περιοχές όλους τους τίτλους - π.χ. ASIN 393206402X είναι διαθέσιμο μόνο στη γερμανική εκδοχή της Amazon.

== Αντίδραση ==
Ο ιδρυτής της [[Βικιπαίδεια|Βικιπαίδειας]] [[Τζίμι Γουέιλς]] είναι κατά της επιρροής του κωδικού συστήματος ASIN, επειδή αναγκάζει ιδιαίτερα τους μικρούς εκδοτικούς οίκους να συνεργάζονται με τον Amazon. Προτείνει δε την δημιουργία και εφαρμογή ενός ελεύθερου εναλλακτικού συστήματος.

== Εξωτερικοί σύνδεσμοι ==
* [http://amazon.co.uk/gp/help/customer/display.html?nodeId=898182 Amazon help: 'What is an ASIN?']
* Jimbo Wales: *Ten Things That Will Be Free* (Keynote auf der [[Wikimania]] 2005, August 2005. Um die ASIN geht es im Abschnitt *8. Free the Product Identifiers!'')

ΑΣΙΝ
Αγάπης Αγώνας Άγονος

**Αγάπης Αγώνας Άγονος** (αγγλ. *Love's Labour's Lost*) είναι ο τίτλος μιας από τις πρώιμες κωμωδίες του Ουίλιαμ Σαίξπηρ.
Οι σύγχρονοι μελετητές αποδίδουν το έργο στη χρονική περίοδο 1595-1596, σύγχρονο δηλαδή με το *[[Ρωμαίος και Ιουλιέτα]]* και το *[[Όνειρο θερινής νυκτός]]*.

Η παλαιότερη καταγεγραμμένη παράσταση του έργου αφορά τα Χριστούγεννα του 1597 στην Αυλή ενώπιον της Βασίλισσας Ελισάβετ. 

## Περίληψη του έργου
Στην αρχή του έργου παρουσιάζεται ο Φερδινάνδος, Βασιλιάς της Ναβάρρας, και οι τρεις ευγενείς φίλοι του (Μπερόουν, Ντυμέν, Λονγκαβίλ), οι οποίοι παίρνουν όρκο να αφιερωθούν στη μελέτη για τρία ολόκληρα χρόνια: θα περιοριστούν στη βιβλιοθήκη, θα νηστεύουν μια φορά την εβδομάδα, θα κοιμούνται μόνο λίγες ώρες κάθε βράδυ και θα στερηθούν τη συντροφιά των γυναικών. 

Ωστόσο, ο ένας από αυτούς υπενθυμίζει στο βασιλιά ότι στη χώρα καταφτάνουν η πριγκίπισσα της Γαλλίας με συνοδεία τρεις όμορφες αυλικές της (Ροζαλίνα, Μαρία, Κατερίνα), θέτοντάς τους σε πειρασμό: ο βασιλιάς και οι φίλοι του ερωτεύονται την πριγκίπισσα και τη συνοδεία της. 
Η κεντρική πλοκή διανθίζεται από μικρές κωμικές ιστορίες, όπως, για παράδειγμα, την προσπάθεια "κατάκτησης" μιας χωριατοπούλας από το χαζό Κοστάρ και τον Ισπανό ξιφομάχο Δον Αντριάνο ντε Αρμάδο, καθώς και το ανέβασμα μιας παράστασης από δυο λόγιους, τον Σερ Ναθάνιελ και τον Ολοφέρνη. 

Στο τέλος αυτής της παράστασης, υπάρχει μια "δυσάρεστη" ανατροπή. Φτάνει η είδηση ότι ο πατέρας της πριγκίπισσας πέθανε κι εκείνη πρέπει να γυρίσει πίσω για να διεκδικήσει το θρόνο. Ο βασιλιάς και οι φίλοι του ορκίζονται πίστη στις αγαπημένες τους, αλλά εκείνες, μην έχοντας πειστεί για το αν η αγάπη τους είναι τόσο δυνατή, ισχυρίζονται ότι πρέπει να περιμένουν ένα χρόνο και μια μέρα για να αποδείξουν την αλήθεια των λόγων τους. 

## Σχετικά με το έργο
Το τέλος είναι κάπως ασυνήθιστο για σαιξπηρικό έργο και γενικότερα κωμωδία της ελισαβετιανής περιόδου. 
Ωστόσο, το *Αγάπης Αγώνας Άγονος* συχνά θεωρείται ως το πιο κραυγαλέα "διανοητικό" έργο του Σαίξπηρ, καθώς βρίθει από εκλεπτυσμένα λογοπαίγνια, λογοτεχνικές αναφορές και μια συρραφή των τότε ποιητικών φορμών. Ίσως το έργο γράφτηκε για να παρουσιαστεί στα Inns of Court, όπου θα γινόταν σίγουρα περισσότερο κατανοητό. Το σχολαστικό του χιούμορ δεν είναι κατανοητό από όλους και αποτελεί ίσως την αιτία που το έργο δεν συγκαταλέγεται ανάμεσα στα πιο δημοφιλή του Σαίξπηρ. 

## Σημειώσεις


## Εξωτερικοί σύνδεσμοι

* Love's Labour's Lost: Το πλήρες κείμενο του έργου από το Project Gutenberg

Κατηγορία:Κωμωδίες του Ουίλλιαμ Σαίξπηρ
Ευρυάλη (μυθολογία)

Με το όνομα **Ευρυάλη** είναι γνωστά δύο πρόσωπα της Ελληνικής μυθολογίας.

# Μία από τις γοργόνες. Την αναφέρει ο Απολλόδωρος στο δεύτερο βιβλίο του.
#Κόρη του Μίνωα, με τον Ποσειδώνα είχε γιό τον Γίγαντα Ωρίωνα .

## Πηγές


Κατηγορία:Γοργόνες
Κατηγορία:Αρχαίοι Κρήτες
Κατηγορία:Πρόσωπα της ελληνικής μυθολογίας
Pushing Daisies

Το **Pushing Daisies** είναι μια αμερικάνικη τηλεοπτική σειρά που δημιουργήθηκε το 2007 από τον Μπράιαν Φούλερ. Η σειρά παρουσιάζει τις περιπέτειες του Ned (Λι Πέις), ο οποίος σε μικρή ακόμα ηλικία ανακάλυψε ότι διαθέτει ένα ξεχωριστό χάρισμα: να ανασταίνει τους νεκρούς μόνο με ένα άγγιγμα. Η δύναμή του αυτή όμως έχει και κάποιες σημαντικούς περιορισμούς τους οποίους ανακάλυψε με τον πιο σκληρό τρόπο. Αν κάποιος ξαναζωντανέψει για πάνω από 60 δευτερόλεπτα, κάποιος παρευρισκόμενος τον αντικαθιστά στον κάτω κόσμο, και επίσης ένα δεύτερο άγγιγμα του Ned ξανασκοτώνει τον αναστημένο και αυτή τη φορά για πάντα. Αποξενωμένος από τους πάντες λόγω του χαρίσματός του, ο Ned, ενήλικας πια, χρησιμοποιεί τη δύναμη του για να λύνει μυστήρια και φόνους. Μέχρι που ένα από τα θύματα αποδεικνύεται ότι είναι ο παιδικός του έρωτας.

Η σειρά έκανε πρεμιέρα στις Η.Π.Α. στις 3 Οκτωβρίου 2007. Μέσα στο 2008 άρχισε να προβάλλεται και στις Φιλιπίνες, στην Αυστραλία, στο Ηνωμένο Βασίλειο, το Χονγκ Κονγκ, τη Νέα Ζηλανδία, την Πολωνία και τη Νότια Αφρική. 

Το ABC, που είναι και το κανάλι στο οποίο προβάλλεται η σειρά στις Η.Π.Α., έδωσε το πράσινο φως για την παραγωγή της σειράς στις 11 Μαΐου 2007. Τον Οκτώβριο του 2007 το κανάλι αποφάσισε την παράταση της σειράς σε κανονική σεζόν, αλλά λόγω της απεργίας των σεναριογράφων στην Αμερική η πρώτη σεζόν τερματίστηκε με τα εννιά επεισόδια που είχαν γραφτεί πριν από την έναρξη της απεργίας. Η σειρά προτάθηκε για 10 βραβεία Έμμυ το 2007 και τελικά κέρδισε τρία (σκηνοθεσίας, μουσικής και μοντάζ). Η δεύτερη σεζόν ξεκίνησε στις 1 Οκτωβρίου 2008, αλλά στις 20 Νοεμβρίου 2008 το ABC ανακοίνωσε ότι δεν θα παραγγείλει νέα επεισόδια για τη δεύτερη σεζόν, πέραν των δεκατριών που είχε παραγγείλει αρχικά, ανακοίνωση που ισοδυναμεί με διακοπή της σειράς. 

Το πιλοτικό επεισόδιο της σειράς παρακολούθησαν περισσότεροι από 13.000.000 αμερικανοί τηλεθεατές.

Ο τίτλος της σειράς σε ακριβή μετάφραση σημαίνει "Σπρώχνοντας Μαργαρίτες" αλλά ουσιαστικά πρόκειται για χιουμοριστική έκφραση της καθομιλουμένης, η οποία σημαίνει ότι κάποιος είναι νεκρός και θαμμένος ("σπρώχνει" τις ρίζες από τις μαργαρίτες, κάτι ανάλογο με την ελληνική έκφραση της καθομιλουμένης "κοιτάζει τα ραδίκια ανάποδα").

## Διανομή

## Μουσική
Η σειρά περιλαμβάνει αρκετή πρωτότυπη μουσική, σε σύνθεση Τζιμ Ντούλει. Η μουσική της σειράς έχει πολλές επιρροές από την ταινία Αμελί.

Η σειρά περιλαμβάνει νέες εκτελέσεις από γνωστά τραγούδια όπως το "Hopelessly Devoted to You" από το μιούζικαλ Grease και την επιτυχία από το They Might Be Giants, "Birdhouse in Your Soul". 

## Λίστα Επεισοδίων
### Περίοδος 1

## Βραβεία και Υποψηφιότητες

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές της American Broadcasting Company
Κατηγορία:Τηλεοπτικές σειρές με θέμα τον θάνατο
Αντρέα Υψηλάντη

Η **Αντρέα Υψηλάντη** (γενν. 8 Απριλίου 1957 στο Ρίσελσχάιμ; το γένος *Dill*) είναι 
Γερμανίδα πολιτικός.
Έβαλε υποψηφιότητα στις εκλογές του κρατιδίου της Έσσης το 2008. Είναι μέλος της βουλής της Έσσης και αρχηγός του κόμματος της SPD της Έσσης από τον Μάρτιο του 2003.

## Βιογραφία
Γεννήθηκε και μεγάλωσε στο Ρίσελσχάιμ. Ο πατέρας της ήταν εργάτης στο εργοστάσιο της Opel. Η Αντρέα μετά την σχολική εκπαίδευση εργάστηκε ως γραμματέας, και αργότερα ως αεροσυνοδός στην Lufthansa.

Μετά το γάμο της με έναν Έλληνα και τον χωρισμό διατήρησε το όνομα του πρώην συζύγου της. 

Έχει σπουδάσει κοινωνιολογία στην Φρανκφούρτη, πολιτικές επιστήμες και παιδαγωγική και πήρε δίπλωμα παιδαγωγικής το 1992.

## Οι εκλογές στο κρατίδιο της Έσσης του 2008
Το συνέδριο του κόμματος της SPD εξέλεξε την Υψηλάντη ως υποψήφιο του κόμματος για τις εκλογές, ενώ εσωκομματικός αντίπαλός της ήταν ο Γιούργκεν Βάλτερ. 

Οι εκλογές του κρατιδίου της Έσσης που ακολούθησαν στις 27 Ιανουαρίου του 2008 ήταν αποτυχημένες. Επειδή λίγες μέρες πριν από τις εκλογές ο συνάδελφός της ο Βόλφγκανγκ Κλέμεντ κατηγόρησε την πολιτική της, η SPD αύξησε μεν το ποσοστό της εν σχέση με τις προηγούμενες εκλογές, αλλά δεν μπόρεσε ούτε να βγει πρώτο σε δύναμη κόμμα, αλλά ούτε και να αποκτήσει την πλειοψηφία σε συμμαχία με άλλα κόμματα. Ακολούθησε μια εποχή ανισορροπίας, αφού στην ακριβώς ίδια κατάσταση βρέθηκε και το κόμμα της CDU. Έτσι σύμφωνα με το κανονισμό που όριζε το σύνταγμα της Έσσης η CDU συνέχισε να κυβερνάει από την θέση μειοψηφίας. 

Η Υψηλάντη προσπάθησε δύο φορές να σχηματίσει συμμαχία μειοψηφίας με το κόμμα των Πράσινων και με την υποστήριξη του κόμματος των αριστερών. Απέτυχε όμως και τις δύο φορές λόγω εσωκομματικής αντίδρασης και εγκατέλειψε τελικά την προσπάθειά της αυτή στις 3 Νοεμβρίου του 2008. Στις εκλογές που επαναλήφθηκαν στις 18 Ιανουαρίου του 2009 η Αντρέα Υψηλάντη έλαβε μέρος ως βουλευτίνα, και παραιτήθηκε από την θέση του αρχηγού κόμματος το ίδιο βράδυ των εκλογών.

## Παραπομπές


## Εξωτερικοί σύνδεσμοι
* Επίσημος ιστότοπος 

 
Υψηλαντη
Υψηλαντη
Ηρόδοτος (αποσαφήνιση)

Εκτός από τον Ηρόδοτο, τον αποκαλούμενο και «πατέρα» της Ιστορίας, άλλα επιφανή πρόσωπα  στην αρχαιότητα που έφεραν ίδιο όνομα υπήρξαν οι:

* Ηρόδοτος, φιλόσοφος
* Ηρόδοτος ο Ολύνθιος, ανδριαντοποιός
* Ηρόδοτος, ιατρός και φιλόσοφος
* Ηρόδοτος ο Ταρσεύς, φιλόσοφος.

Επίσης, προς τιμή του ιστορικού Ηροδότου, ονομάσθηκαν:

* Ο αστεροειδής 3092 Ηρόδοτος
* Ο κρατήρας Ηρόδοτος στην ορατή από τη Γη πλευρά της Σελήνης
* Ο «Ηρόδοτος» Νέας Αλικαρνασσού, αθλητικός σύλλογος στο Ηράκλειο Κρήτης

Κατηγορία:Αποσαφηνίσεις ονομάτων
Ματτίας Γιόχουμσσον

Ο **Ματτίας Γιόχουμσσον** (ισλανδ.: *Matthías Jochumsson*, 11 Φεβρουαρίου 1833 - 18 Νοεμβρίου 1920) ήταν Ισλανδός ποιητής, θεατρικός συγγραφέας, και μεταφραστής. Είναι περισσότερο γνωστός για τη λυρική ποίησή του και για το γράψιμο των στίχων του εθνικού ύμνου της Ισλανδίας, Lofsöngur, το 1874. . Γεννήθηκε σε μια φτωχή οικογένεια και ταξίδεψε στην Ευρώπη για την εκπαίδευσή του. Η πρόθεση του Γιόχουμσσον ήταν να γίνει επιχειρηματίας, πριν ανακαλύψει το πάθος του για τις γλώσσες και τη λογοτεχνία.

## Παραπομπές


Κατηγορία:Ισλανδοί ποιητές
Κατηγορία:Ισλανδοί θεατρικοί συγγραφείς
Κατηγορία:Μεταφραστές
Πίσα

Η **Πίσα** ήταν πόλη-κράτος της αρχαίας Ηλείας.

Η Πίσα βρισκόταν μόλις 4 χιλιόμετρα από την Ολυμπία, πήρε το όνομα του ιδρυτή της Πίσου, ο οποίος ήταν γιος του Περιήρους και εγγονός του Αιόλου ή κατά τον Στράβωνα από την ομώνυμη πηγή. Γνώρισε μεγάλη ακμή στη μυκηναϊκή εποχή και στο κράτος της ανήκε και η Ολυμπία ενώ είχε δικούς της βασιλιάδες. Την εποχή εκείνη η Ηλεία ήταν χωρισμένη σε δύο βασίλεια, των Επειών με έδρα την Ήλιδα και των Νηλείδων με έδρα την Πίσα. Τα δύο κράτη βρέθηκαν πολλές φορές σε αντιπαράθεση για τον έλεγχο των Ολυμπιακών αγώνων, η Πίσα είχε αρχικά την ευθύνη των αγώνων αλλά αυτό το προνόμιο το πήραν οι Ηλείοι έπειτα από μακροχρόνιο πόλεμο που κράτησε από το 588 π.χ. μέχρι το 580 που κατέλαβαν την Πίσα. Το 464 οι Ηλείοι κατέλαβαν και ισοπέδωσαν την πόλη. 

Όταν ο Ηρακλής καθάρισε τους στάβλους του Αυγεία και αυτός αρνήθηκε να τον πληρώσει, κατέλαβε όλη την Ηλεία εκτός από την Πίσα και την σύμμαχο της Πύλο. Τον εμπόδισε ένας χρησμός της Πυθίας.. Όταν ο Όξυλος θέλησε να ενώσει την Ηλεία σε ένα κράτος και το εφάρμοσε, πολλοί Πισάτες αρνήθηκαν και έφυγαν στην Ήπειρο δημιουργώντας εκεί νέες πόλεις, όπως οι Αρχαία Ελάτρεια, Πανδοσία (Ήπειρος) και Βουχέτιο. Αποικία επίσης θεωρείται και η Πίζα της Ιταλίας.

Σύμφωνα με την μυθολογία οι Πισάτες διοργάνωσαν τους πρώτους αγώνες, όταν ο Πέλοπας νίκησε σε αρματοδρομία τον βασιλιά της Οινόμαο και έλαβε ως έπαθλο την κόρη του Ιπποδάμεια. 

Επίνειο λιμάνι της ήταν η Φειά.

## Παραπομπές


Κατηγορία:Πόλεις της αρχαίας Ηλείας
Κατηγορία:Αρχαιολογικοί τόποι στην Ελλάδα
Θέμης Ρήγας

Ο **Θέμης Ρήγας** ήταν Έλληνας ποδοσφαιριστής, γεννημένος στην Πάτρα το 1945. Πολλοί φίλαθλοι τον αποκαλούσαν «Το Τραίνο» λόγω της μεγάλης εκρηκτικότητας και ταχύτητάς του στον αγωνιστικό χώρο. Απεβίωσε στις 13 Ιανουαρίου 1984.

Ο Ρήγας έκανε μεγάλη καριέρα στην Παναχαϊκή. Ήταν ένας από τους καλύτερους χαφ του Ελληνικού ποδοσφαίρου και ένας από τους κύριους παίκτες της χρυσής εκείνης γενιάς που οδήγησαν την Παναχαϊκή στην έξοδο της στην Ευρώπη (1974 Κύπελλο ΟΥΕΦΑ).

## Καριέρα
Ξεκίνησε από τα τσικό της Παναχαϊκής. Το 1959, σε ηλικία 14 ετών, πήγε στον Απόλλων Αθηνών. Επέστρεψε στην Παναχαϊκή το 1962 κάνοντας και το ντεμπούτο του στη μεγάλη ομάδα σε ηλικία 16 ετών, την επόμενη χρονιά δόθηκε δανεικός στον Ολυμπιακό Πατρών σαν αντάλλαγμα για την μεταγραφή του Κρητικού.

Γύρισε στην Παναχαϊκή το 1965 και το 1966 δόθηκε πάλι δανεικός αλλά αυτή την φορά στην Θύελλα Πατρών. Το 1967 κάνει προσφυγή κατά της Θύελλας και επιστρέφει στην Παναχαϊκή και παρέμεινε σε αυτή ως βασικός παίκτης μέχρι το 1977 που πήρε μετεγγραφή για το Πάτραι αλλά από απαίτηση του προπονητή επιστρέφει την επόμενη χρονιά.

Στο τέλος της καριέρας του αγωνίστηκε σε ομάδες του Καναδά ενώ φόρεσε την φανέλα του Ατρόμητου και Εθνικού Πατρών. Τα τελευταία χρόνια της ζωής του ήταν παίκτης και προπονητής στον Αετό Ρίου.

## Βιογραφικά στοιχεία
Ο Ρήγας ήταν παντρεμένος με την Γιολάντα Αγγελοπούλου, με την οποία απέκτησαν δύο κόρες. Ο γάμος του έγινε στις 21 Ιουλίου 1971.

## Θάνατος
Ο Θέμης Ρήγας απεβίωσε στις 13 Ιανουαρίου 1984 σε ηλικία 39 ετών στην Πάτρα.

Ο πρώην άσσος της Παναχαϊκής βρέθηκε νεκρός στην μπανιέρα του στις Εργατικές Κατοικίες Ψαροφαΐου. Το πόρισμα του ιατροδικαστή έδειξε ότι ο θάνατός προκλήθηκε από διαρροή φωταέριου με το οποίο λειτουργούσε ο θερμοσίφωνας του μπάνιου, ο Ρήγας λιποθύμησε και όταν βρέθηκε από την μητέρα του μετά μιάμιση ώρα είχε επέλθει το μοιραίο γεγονός. Ο γείτονας και συμπαίκτης του, Βασίλης Στραβοπόδης τον μετέφερε στο νοσοκομείο, όπου του έγινε θωρακοτομή και διαπιστώθηκε ο θάνατός του.

Η κηδεία του έγινε στο νεκροταφείο της Αγιαλεξιώτισσας, ενώ ο τάφος του βρίσκεται στο Β' Κοιμητήριο Πατρών στην Λεύκα.

## Στατιστικά
* Ο Θέμης Ρήγας έχει 165 συμμετοχές στην Α' Εθνική Κατηγορία έχοντας επιτύχει 23 γκολ.
* Έχει συμμετάσχει με τον σύλλογο της Παναχαϊκής, εκπροσωπώντας το ελληνικό ποδόσφαιρο, στην Ευρώπη και συγκεκριμένα στους ομίλους του Κυπέλλου UEFA κατά το έτος 1974.
* Έχει 2 συμμετοχές στην Εθνική Ελλάδας το 1975, στο προολυμπιακό τουρνουά και επίσης έπαιξε στις εθνικές νέων, ελπίδων και ενόπλων. 

## Παραπομπές


## Πηγές

* Αθλητική Ηχώ, φύλλο 15 Ιανουαρίου 1984
* Sportaction - Σαν Σήμερα

Κατηγορία:Έλληνες ποδοσφαιριστές
Κατηγορία:Α.Π.Σ. Ολυμπιακός Πατρών
Κατηγορία:Ποδοσφαιριστές Θύελλας Πατρών
Κατηγορία:Ποδοσφαιριστές Α.Π.Σ. Πάτραι
Κατηγορία:Ποδοσφαιριστές Παναχαϊκής
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Λετρίνοι

Οι **Λετρίνοι** ήταν πόλις της αρχαίας Ηλείας, επί της οποίας έχει οικοδομηθεί ο νεώτερος Πύργος Ηλείας. 

Επώνυμος και οικιστής ήταν ο Λετρεύς γιος του Πέλοπα. Στην πόλη υπήρχε ιερό της αλφειαίας Αρτέμιδας με άγαλμα της θεάς. Ο Παυσανίας μας λέει ότι η Άρτεμη εκεί πήγε όταν την  κυνηγούσε ο Αλφειός , ο οποίος είχε πάρει την μορφή κυνηγού και ενώ την καταδίωκε αυτή του ξέφυγε αφού δεν μπόρεσε να την διακρίνει μεταξύ των νυμφών που τελούσαν ολονύχτιες λατρευτικές πράξεις. Πριν η θεά τις είχε βάλει να αλείψουν το πρόσωπο τους με πηλό.

Στα περίχωρα των αρχαίων Λετρίνων, υπήρχε το άλσος της Αλφειωνίας Αρτέμιδος ή Αλφειούσης, όπου ευρίσκετο ναός της θεάς , που κατά τον Στράβωνα κοσμούσαν  ζωγραφικοί πίνακες των Κορίνθιων ζωγράφων Κλεάνθη και Αρήγοντα . Ο πρώτος ζωγράφισε την άλωση της Τροίας και τη γέννηση της Αθηνάς, ενώ ο δεύτερος την Άρτεμη που την μεταφέρει γρύπας. 

## Παραπομπές


Κατηγορία:Πόλεις της αρχαίας Ηλείας
Φρίξα

Η **Φρίξα** ήταν πόλη της αρχαίας Ηλείας.

Μας είναι γνωστή από τον Παυσανία , την εποχή που πέρασε από εκεί μας αναφέρει ότι ήταν κατεστραμμένη. Ανήκε στην χώρα των Πισατών και δίπλα στην πόλη πάνω σε λόφο υπήρχε ο ναός της Κυδωνίας Αθηνάς τον οποίο ο Παυσανίας τον βρήκε μισογκρεμισμένο ενώ διατηρούνταν ακόμα ο βωμός. Ο ναός βρισκόταν στην αριστερή όχθη του Αλφειού και τον είχε κατασκευάσει ο Κλύμενος από την Κυδωνία της Κρήτης ο οποίος ήταν απόγονος του Ηρακλή, εδώ θυσίασε ο Πέλοπας πριν την αρματοδρομία με τον Οινόμαο.

Η θέση της αρχαίας πόλης τοποθετείται κοντά στο σημερινό χωριό Φρίξα.

## Πηγές


Κατηγορία:Πόλεις της αρχαίας Ηλείας
Κατηγορία:Αρχαιολογικοί τόποι στην Ηλεία
Αμφιγένεια

Η **Αμφιγένεια** ήταν πόλη της αρχαίας Ηλείας. Μας είναι γνωστή από τον Στράβωνα ενώ ο Παυσανίας που πέρασε από την περιοχή δεν την αναφέρει, ίσως στην εποχή του να μην υπήρχαν ίχνη της. Ήταν μία από τις πόλεις του κράτους του Νέστορα της ομηρικής Πύλου ενώ αργότερα πέρασε στο βασίλειο της Σκιλουντίας, στην πόλη υπήρχε ιερό της Λητούς. Οι αρχαίοι Ηλείοι πίστευαν ότι εδώ είχε γεννηθεί ο Απόλλων

Η θέση της αρχαίας πόλης είναι άγνωστη, αν και ορισμένοι ερευνητές την τοποθετούν στην ευρύτερη περιοχή που καλύπτει σήμερα το χωριό Γρύλλος, Δημοτικό Διαμέρισμα του Καλλικράτειου Δήμου Κρεστένων-Ανδρίτσαινας (πρώην Δήμου Σκιλλούντος), στην προ "Καποδίστρια" Επαρχία Ολυμπίας του νομού Ηλείας.

## Παραπομπές


Κατηγορία:Πόλεις της αρχαίας Ηλείας
Σβάινμπγιερν Σβάινμπγιερνσσον

Ο **Σβάινμπγιερν Σβάινμπγιερνσσον** (ισλανδ.:*Sveinbjörn Sveinbjörnsson*, 28 Ιουνίου 1847 - 23 Φεβρουαρίου 1927) ήταν Ισλανδός συνθέτης, περισσότερο γνωστός για τη σύνθεση του Lofsöngur, του εθνικού ύμνου της Ισλανδίας.

Ο Σβάινμπγιερνσσον σπούδαζε όταν συνάντησε ένα νέο Νορβηγό βιολιστή και συνθέτη, τον Γιόχαν Σβέντσεν. Εκείνο τον καιρό ο Σβέντσεν είχε μόλις τελειώσει κάποιες σπουδές στη Λειψία και ενθάρρυνε τον Σβάινμπγιερνσσον να σπουδάσει μουσική. Αυτός πήγε στην Κοπεγχάγη, και αργότερα  στη Λειψία όπου ο δάσκαλός του ήταν ο Καρλ Ράινεκε. Έτσι, απόκτησε ένα πολύ πιο υψηλό επίπεδο μουσικής παιδείας από τους υπόλοιπους μουσικούς της Ισλανδίας εκείνη την περίοδο. Δεδομένου ότι οι μουσικές ευκαιρίες ήταν περιορισμένες στην Ισλανδία, στο τέλος του 19ου αιώνα ο Σβάινμπγιερνσσον μετακόμισε στο Εδιμβούργο.

Οι συνθέσεις του συνήθως ήταν μελωδικά τραγούδια ή ποιητική μουσική δωματίου στο πνεύμα του Φέλιξ Μέντελσον. Επίσης σύνθεσε έναν σημαντικό αριθμό λαϊκών τραγουδιών.

Το 1922 το Ισλανδικό κοινοβούλιο Αλθίνγκι, αποφάσισε να του χορηγήσει αμοιβή, η οποία του επέτρεψε να επιστρέψει στην Ισλανδία.

## Παραπομπές


Κατηγορία:Ισλανδοί συνθέτες
Κατηγορία:Ισλανδοί μουσικοί
Ηρωδιάς (Μασνέ)

Η **Ηρωδιάς** ή **Ηρωδιάδα** (πρωτότυπος τίτλος στα γαλλ. *Hérodiade*) είναι όπερα του Ζυλ Μασνέ, σε τέσσερεις πράξεις, σε λιμπρέτο των Πωλ Μιλλιέ και Ανρύ Γκρεμόν, το οποίο βασίστηκε στο ομώνυμο έργο του Γκυστάβ Φλωμπέρ. Η πρώτη παράσταση του έργου δόθηκε στο θέατρο των Βρυξελλών Μονέ (*Théâtre de la Monnaie*) στις 19 Δεκεμβρίου του 1881 και τρία χρόνια μετά εκτελέστηκε στο "Ιταλικό Θέατρο" του Παρισιού. Για την επανεκτέλεση του έργου, ο Μασνέ διαφοροποίησε τη δομή του και ενώ αρχικά περιλάμβανε τρεις πράξεις και πέντε σκηνές, κατέληξε στη δομή των τεσσάρων πράξεων. Το κείμενο του έργου έχει αναφορές στην Καινή Διαθήκη, εστιάζοντας στον αποκεφαλισμό του Ιωάννη του Προδρόμου και στα αίτια που τον προκάλεσαν. Εκτός του μίσους της Ηρωδιάδας προς τον Ιωάννη, που συνεχώς την έλεγχε, οι συγγραφείς ποιητές του έργου παρουσιάζουν και τη ζηλοτυπία που έτρεφε ο Ηρώδης Αντίπας, που ποθούσε τη Σαλώμη, την κόρη της Ηρωδιάδας από τον πρώτο της γάμο, όταν αίφνης αντιλήφθηκε ότι την αγαπούσε ο Ιωάννης.

Η Ηρωδιάς θεωρείται από τα αρτιότερα και χαρακτηριστικότερα έργα του Μασνέ, στη μουσική του οποίου κυριαρχεί μια τάση έκφρασης αισθησιασμού, μειονέκτημα βέβαια, αλλά άριστα προσαρμοσμένη στη περίπτωση αυτή του θέματος. Αξιομνημόνευτη πάντως είναι η μουσική των μπαλέτων, ιδίως των Εβραίων γυναικών. Από δε τα υπόλοιπα μέρη του έργου ξεχωρίζουν η άρια της Σαλώμης, η δυωδία (ντουέττο) Σαλώμης - Ηρώδη, το πρελούδιο της τρίτης πράξης καθώς και η περίφημη άρια του Ιωάννη εγκάθειρκτου.

## Παραπομπές


## Πηγές
**Νεώτερον Εγκυκλοπαιδικόν Λεξικόν Ηλίου* τ.9ος, σ.376.

## Εξωτερικοί σύνδεσμοι
* 

Κατηγορία:Όπερες του Ζυλ Μασνέ
Κατηγορία:Όπερες στη γαλλική γλώσσα
Νικητές στο Αυστραλιανό Όπεν (διπλό μικτό)

To **διπλό μικτό του [[Αυστραλιανό Όπεν|Αυστραλιανού Όπεν]] στην αντισφαίριση** διεξήχθη για πρώτη φορά το 1922.

## Νικητές και νικήτριες

## Δείτε επίσης
;Αυστραλιανό Όπεν
*Νικητές στο Αυστραλιανό Όπεν (απλό ανδρών)
*Νικήτριες στο Αυστραλιανό Όπεν (απλό γυναικών)
*Νικητές στο Αυστραλιανό Όπεν (διπλό ανδρών)
*Νικήτριες στο Αυστραλιανό Όπεν (διπλό γυναικών)

;Στα υπόλοιπα Γκραν Σλαμ
*Νικητές στο Ρολάν Γκαρός (διπλό μικτό)
*Νικητές στο Γουίμπλεντον (διπλό μικτό)
*Νικητές στο Αμερικανικό Όπεν (διπλό μικτό)

## Παραπομπές


Κατηγορία:Αυστραλιανό Όπεν
Νικητές στο Αυστραλιανό Όπεν (απλό ανδρών)

Το Αυστραλιανό Όπεν έγινε ανοιχτό πρωτάθλημα το 1969. Δύο τουρνουά διεξήχθησαν το 1977, το πρώτο τον Ιανουάριο και το δεύτερο το Δεκέμβριο. Το 1986 δεν έγινε κανένα πρωτάθλημα, ενώ το 1987 το τουρνουά επέστρεψε στον Ιανουάριο. Το 2012 κάτοχος του τίτλου έγινε ο Σέρβος Νόβακ Τζόκοβιτς, ο οποίος νίκησε το Ραφαέλ Ναδάλ στον τελικό διάρκειας 5 ωρών, που έγινε στις 29 Ιανουαρίου 2012, κατακτώντας τον τίτλο για 3η φορά. Την επιτυχία αυτή επανέλαβε το 2013 και το 2015. Ο μικρότερος σε ηλικία νικητής είναι ο Σουηδός Στέφαν Εντμπεργκ το 1985 σε ηλικία 19 ετών 

Παρατίθεται πίνακας με τους νικητές στο απλό ανδρών.

## Δείτε επίσης

;Αυστραλιανό Όπεν
*Νικήτριες στο Αυστραλιανό Όπεν (απλό γυναικών)
*Νικητές στο Αυστραλιανό Όπεν (διπλό ανδρών)
*Νικήτριες στο Αυστραλιανό Όπεν (διπλό γυναικών)
*Νικητές στο Αυστραλιανό Όπεν (διπλό μικτό)

;Στα υπόλοιπα Γκραν Σλαμ
*Νικητές στο Ρολάν Γκαρός (απλό ανδρών)
*Νικητές στο Γουίμπλεντον (απλό ανδρών)
*Νικητές στο Αμερικανικό Όπεν (απλό ανδρών)

## Παραπομπές


Κατηγορία:Αυστραλιανό Όπεν
Νικήτριες στο Αυστραλιανό Όπεν (απλό γυναικών)

Το Αυστραλιανό Όπεν έγινε ανοιχτό πρωτάθλημα το 1969. Δύο τουρνουά διεξήχθησαν το 1977, το πρώτο τον Ιανουάριο και το δεύτερο το Δεκέμβριο. Το 1986 δεν έγινε κανένα πρωτάθλημα, ενώ το 1987 το τουρνουά επέστρεψε στον Ιανουάριο. Η διοργάνωση θεσμοθετήθηκε το 1905 και οι πρώτοι αγώνες έγιναν στο Πάρκο της Μελβούρνης. Η διοργάνωση δεν διεξήχθη από το 1940 ως το 1945 εξαιτίας του Δευτέρου Παγκοσμίου Πολέμου και το 1986 επειδή ο χρόνος διεξαγωγής του τουρνουά μεταφέρθηκε από το Δεκέμβριο του 1986 στον Ιανουάριο του 1987.

Παρατίθεται πίνακας με τις νικήτριες στο απλό γυναικών.

* *Πολλαπλές νικήτριες*:Μάργκαρετ Κορτ (11),  Σερένα Γουίλιαμς (7),  Νάνσι Γουάιν Μπόλτον (6), Δάφνη Άκχερστ (5), Εβόν Γκουλανγκόνγκ Κόουλι, Στέφι Γκραφ, Μόνικα Σέλες (4), Τζόαν Χάρτιγκαν, Μαρτίνα Χίνγκις, Μαρτίνα Ναβρατίλοβα, (3), Βικτόρια Αζαρένκα, Κόραλ Μπάτσγουορθ, Τζένιφερ Καπριάτι, Κρις Έβερτ, Θέλμα Λονγκ, Χάνα Μαντλίκοβα, Μολ Μόλσγουορθ, Μαίρη Κάρτερ Ρεϊτάνο (2).

## Δείτε επίσης

;Αυστραλιανό Όπεν
*Νικητές στο Αυστραλιανό Όπεν (απλό ανδρών)
*Νικητές στο Αυστραλιανό Όπεν (διπλό ανδρών)
*Νικήτριες στο Αυστραλιανό Όπεν (διπλό γυναικών)
*Νικητές στο Αυστραλιανό Όπεν (διπλό μικτό)

;Στα υπόλοιπα Γκραν Σλαμ
*Νικήτριες στο Ρολάν Γκαρός (απλό γυναικών)
*Νικήτριες στο Γουίμπλεντον (απλό γυναικών)
*Νικήτριες στο Αμερικανικό Όπεν (απλό γυναικών)

## Παραπομπές


Κατηγορία:Αυστραλιανό Όπεν
Νικητές στο Αυστραλιανό Όπεν (διπλό ανδρών)

Το διπλό ανδρών στο Αυστραλιανό Όπεν παίζεται από το 1905. Ακολουθεί κατάλογος με τους νικητές και τους φιναλίστ σε όλους τους τελικούς.

## Νικητές

## Πηγές
*

## Δείτε επίσης
;Αυστραλιανό Όπεν
*Νικητές στο Αυστραλιανό Όπεν (απλό ανδρών)
*Νικήτριες στο Αυστραλιανό Όπεν (απλό γυναικών)
*Νικήτριες στο Αυστραλιανό Όπεν (διπλό γυναικών)
*Νικητές στο Αυστραλιανό Όπεν (διπλό μικτό)

;Στα υπόλοιπα Γκραν Σλαμ
*Νικητές στο Ρολάν Γκαρός (διπλό ανδρών)
*Νικητές στο Γουίμπλεντον (διπλό)
*Νικητές στο Αμερικανικό Όπεν (διπλό ανδρών)

## Παραπομπές


Κατηγορία:Αυστραλιανό Όπεν
Νικήτριες στο Αυστραλιανό Όπεν (διπλό γυναικών)

Το διπλό γυναικών στο Αυστραλιανό Όπεν διεξήχθη για πρώτη φορά το 1923. 

Παρατίθεται πίνακας με τις νικήτριες στο διπλό γυναικών του Αυστραλιανού Όπεν στην αντισφαίριση.

## Δείτε επίσης
;Αυστραλιανό Όπεν
*Νικητές στο Αυστραλιανό Όπεν (απλό ανδρών)
*Νικήτριες στο Αυστραλιανό Όπεν (απλό γυναικών)
*Νικητές στο Αυστραλιανό Όπεν (διπλό ανδρών)
*Νικητές στο Αυστραλιανό Όπεν (διπλό μικτό)

;Στα υπόλοιπα Γκραν Σλαμ
*Νικήτριες στο Ρολάν Γκαρός (διπλό γυναικών)
*Νικητές στο Γουίμπλεντον (διπλό)
*Νικήτριες στο Αμερικανικό Όπεν (διπλό γυναικών)

## Παραπομπές


Κατηγορία:Αυστραλιανό Όπεν
Ευρωπαϊκό πρωτάθλημα χειροσφαίρισης ανδρών

To **Ευρωπαϊκό πρωτάθλημα χειροσφαίρισης ανδρών** αποτελεί τη σημαντικότερη διοργάνωση της χειροσφαίρισης σε ευρωπαϊκό επίπεδο. Κάτοχος του τίτλου είναι σήμερα η Δανία. 

## 2008
Στον τελικό του 2008, ο οποίος έγινε στο Λιλεχάμερ της Νορβηγίας, στις 27 Ιανουαρίου 2008, νικήτρια αναδείχθηκε η Δανία, επικρατώντας της Κροατίας με 24-20. Η Γερμανία νίκησε την πρωταθλήτρια του 2006 Γαλλία με 26-23 και κατέκτησε την τρίτη θέση και το χάλκινο μετάλλιο.
## 2010
Στον τελικό της διοργάνωσης, ο οποίος διεξήχθη στη Βιέννη στις 31 Ιανουαρίου 2010, τον τίτλο κατέκτησε για δεύτερη φορά στην ιστορία της η Γαλλία, νικώντας την Κροατία με 25-21. Την τρίτη θέση κατέκτησε για πρώτη φορά στην ιστορία της η Ισλανδία επικρατώντας της Πολωνίας με 29-26.

## Οι νικητές

**1***Δεν παίχτηκε παράταση.*
* **Υπόμνημα:**
** εαπ - *έπειτα από παράταση*
** πν - *έπειτα από πέναλτι*

1:Συμπεριλαμβάνει 3 συμμετοχές της Ομοσπονδιακής Δημοκρατίας της Γιουγκοσλαβίας και 2 της Σερβίας και Μαυροβουνίου.

### Διοργανωτές

#### Πρώτοι σκόρερ ανά χρονιά

## Τα μετάλλια

## Οι ομάδες ανά χρονιά

1: Συμπεριλαμβάνει 2 παρουσίες με το όνομα Σερβία και Μαυροβούνιο.
2: Συμπεριλαμβάνει αποτελέσματα για τη Γιουγκοσλαβία ως το 2003, Σερβία και Μαυροβούνιο ως το 2006

## Εξωτερικοί σύνδεσμοι
* Επίσημος ιστότοπος της Ευρωπαϊκής Ομοσπονδίας

## Παραπομπές


Ευρωπαικο Πρωταθλημα Ανδρων
Ευρωπαικο Πρωταθλημα Ανδρων
Ευρωπαικο Πρωταθλημα
Κατηγορία:Αθλητικές διοργανώσεις που διεξάγονται κάθε δύο χρόνια
Δημοσιογραφικό απόρρητο

Ο όρος **δημοσιογραφικό απόρρητο** χρησιμοποιείται στη δημοσιογραφία και "συνίσταται στο δικαίωμα και την υποχρέωση που έχει ο δημοσιογράφος να αρνηθεί, ακόμα και ενώπιον δικαστικών αρχών, την αποκάλυψη των πηγών του, δηλαδή την ταυτοποίηση της προέλευσης της πληροφόρησης και των στοιχείων που έχει λάβει για ζητήματα τα οποία, είτε ήδη έχει είτε διατίθεται να γνωστοποιήσει στο κοινό".

Το νομικό καθεστώς που διέπει το δημοσιογραφικό απόρρητο διαφέρει ανά χώρα. Ενδεικτικά, στη Σουηδία, στην Αυστρία, στη Γερμανία, στη Γαλλία, στην Ελβετία, στην Αγγλία, στη Μαυριτανία, στις Φιλιππίνες, όπως και σε άλλες χώρες η εμπιστευτικότητα των δημοσιογραφικών πηγών προστατεύεται νομικά, ενώ σε άλλες χώρες όπου δεν προβλέπεται ρητά, η προστασία τούτη έχει κατοχυρωθεί από τη σχετική νομολογία περί του δικαιώματος της ελευθερίας του τύπου. Θεωρείται εσωτερική μορφή υποστήριξης, αλλά και διαφύλαξης, της σχέσης εμπιστοσύνης μεταξύ δημοσιογράφου και πληροφοριοδότη, προκειμένου έτσι εκ των πληροφοριών να ασκηθεί ο ελεγκτικός ρόλος του τύπου.

Το 2000, οδηγία του Συμβουλίου της Ευρώπης, προέτρεπε τα κράτη μέλη να ενσωματώσουν στη νομοθεσία τους ρητή αναγνώριση του δημοσιογραφικού απορρήτου, θέτοντας παράλληλα και όρια στο δικαίωμα της εμπιστευτικότητας των δημοσιογραφικών πηγών. Στην Ευρώπη το δημοσιογραφικό απόρρητο έχει θεμελιωθεί αρχικά με την απόφαση του ΕΔΔΑ στην υπόθεση Goodwin και έχει περαιτέρω ενισχυθεί από μεταγενέστερες αποφάσεις Στην Αμερική, το δημοσιογραφικό απόρρητο έχει αναγνωριστεί από τη Δια-Αμερικανική Επιτροπή για τα Ανθρώπινα Δικαιώματα. Επίσης το δημοσιογραφικό απόρρητο τυγχάνει ευρείας αναγνώρισης και σε επίπεδο γενικού διεθνούς δικαίου. Σημαντικότατα δε, τα ελληνικά δικαστήρια, ακολουθώντας τον ίδιο συλλογισμό με εκείνον του ΕΔΔΑ, έχουν αναγνωρίσει το δημοσιογραφικό απόρρητο μέσα από την ένταξη του στην ελευθερία της έκφρασης και του τύπου, όπως αυτή κατοχυρώνεται από το Σύνταγμα και τις λοιπές διεθνείς συμβάσεις.

## Παραπομπές


Απορρητο
Κατηγορία:Ανθρώπινα δικαιώματα
Κατηγορία:Ελευθεροτυπία
Άκτωρ

Με το όνομα **Άκτωρ** *(Ἄκτωρ)* ήταν γνωστά έξι πρόσωπα της ελληνικής μυθολογίας:

# Ηλείος επώνυμος και ιδρυτής της Ύρμινας. Ήταν υιός του Φόρβαντα, εγγονός του Λαπίθη και του Επειού, αδελφός του ήταν ο βασιλιάς Αυγείας. Μητέρα του ήταν η Υρμίνη και ο υιός του ο Εύρυτος από την γυναίκα του Μολιόνη. Κατά τον Διόδωρο βασίλευσε μαζί με τον αδελφό του Αυγεία.
# Αργοναύτης, υιός του Ιππάσου από την Αχαική Πελλήνη.
# Από τον Ορχομενό υιός του Άζεως εγγονός του Κλυμένη απόγονος του Φρίξου και πατέρας της Αστυόχης.
# Βασιλιάς της Φθίας στην Θεσσαλία όπου κατέφυγε ο Πηλεύς μετά τον φόνο του Φώκου για κάθαρση.
# Ο υιός του βασιλιά της Φωκίδας Δηίονα και της Διομήδης εγγονός του Ξούθου.  Ήταν ο πατέρας του Μενοίτιου και παππούς του ομηρικού Πάτροκλου.
# Πατέρας της Αλόπης.

## Πηγές


Κατηγορία:Αργοναύτες
Κατηγορία:Αρχαίοι Αχαιοί
Κατηγορία:Πρόσωπα της ελληνικής μυθολογίας
Κατηγορία:Μυθικοί βασιλείς των Μυρμιδόνων
Κατηγορία:Μυθικοί βασιλείς των Επειών
Άργος του Φρίξου

Στην ελληνική μυθολογία ο Άργος του Φρίξου ήταν ο κατασκευαστής του πλοίου «Αργώ», που πήρε το όνομά του (και το έδωσε στους Αργοναύτες και την εκστρατεία τους). Κατά τον Απολλώνιο (Α 112, 324 κ.ε.) ήταν γιος του Αρέστορα, και σε αυτό συγχέεται με τον Άργο τον Πανόπτη. Αλλά ο Υγίνος γράφει ότι πατέρας του ήταν ο Πόλυβος και μητέρα του η Αργεία, ενώ άλλοι ότι ήταν γιος του Φρίξου και της κόρης του Αιήτη Χαλκιόπης. Ο ναυπηγός Άργος συνταξίδεψε με τους Αργοναύτες στην εκστρατεία τους πάνω στο πλοίο του.

## Δείτε επίσης
* Μερικοί συγγραφείς ξεχωρίζουν από τον παραπάνω ένα άλλο πρόσωπο που αναφέρεται ως γιος του Φρίξου και της Χαλκιόπης. Κατ' αυτούς, ο Άργος και οι αδελφοί του Φρόντης, Μέλας και Κυτίσωρος, διωγμένοι από τον Αιήτη, ναυάγησαν ταξιδεύοντας και σώθηκαν στο Νησί του Άρη, όπου συνάντησαν τους Αργοναύτες.

## Παραπομπές


## Πηγές

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Αργος Φριξου
Αργος Φριξου
Άργος (μυθολογία)

Στην ελληνική μυθολογία ο Άργος ήταν γιος του Δία και της Νιόβης, αδελφός του Πελασγού και σύζυγος της Ωκεανίδας Πειθούς ή της Ασωπίδας Ισμήνης ή της Στρυμονίδας Ευάδνης. Αναφέρεται ως ο τρίτος στη σειρά μυθικός βασιλιάς του Άργους, διαδεχθείς στον θρόνο τον παππού του εκ μητρός Φορωνέα που είχε δαδεχθεί τον άτεκνο Άπι. Με τη σύζυγό του, όποια κι αν ήταν, έκαναν αρκετά παιδιά. Σχεδόν ομόφωνα αποδεκτά από τις πηγές είναι τα εξής οκτώ: ο Κρίασος, ο Έκβασος, ο Πείρασος, η Επίδαυρος, ο Τίρυνς, ο Φόρβαντας, ο Ίασος και ο συνώνυμος του πατέρα του Άργος (Ησιόδου *[[Κατάλογος Γυναικών|Ηοίαι]]*, απόσπ. 155, Φερεκύδη απ. 22, Σχόλια στον *Ορέστη* του Ευριπίδη 932, 1244, Παυσανίας Β 1, 2,1, Υγίνου *Fabulae* 145). Αυτός ο Άργος ανήκει στους «πολιτιστικούς ήρωες» και από αυτόν πήραν το όνομά τους όχι μόνο η πόλη Άργος και η γύρω περιοχή (από όπου και ο σημερινός Νομός Αργολίδας), αλλά και ολόκληρη η Πελοπόννησος, που τα πανάρχαια χρόνια λεγόταν «Άργος». Ο Άργος έφερε στη χώρα του τα πρώτα δημητριακά από τη Λιβύη και ίδρυσε στη Χαράδρα τον πρώτο ναό της Δήμητρας «Λιβύσσης». Τα εξής κατορθώματα που αποδίδει η *[[Βιβλιοθήκη Απολλοδώρου]]* στον επόμενο Άργο ανήκουν για τους περισσότερους μυθογράφους σε αυτόν: ο φόνος του αρκαδικού ταύρου, του ζωοκλέφτη Σατύρου και της Έχιδνας, και η εκδίκηση για τον φόνο του πεθερού του, του Άπιδος. 

Στον τάφο του Άργου, που ήταν δίπλα στον τάφο των Διοσκούρων στην ομώνυμη πόλη, είχε ιδρυθεί τέμενος και κοντά του υπήρχε ιερό άλσος, που το πυρπόλησε ο Κλεομένης (Ηροδ. Ζ 78 κ.ε., Παυσ. Β 28, 5).
## Παραπομπές

Επίσης Άργος ονομάζεται ο μηχανικός-ναυπηγός που κατασκεύασε την "Αργώ", το πλοίο της Αργοναυτικής Εκστρατείας, με οδηγίες της θεάς Αθηνάς. (Ορφέως "Αργοναυτικά", στίχοι 276 και 609) και (Απολλώνιου του Ρόδιου "Αργοναυτικά", στίχος 111). Ο Απολλώνιος τον ονομάζει "Αρεστορίδη", άρα ο πατέρας του πρέπει να λεγόταν Αρέστωρ (ή κάπως έτσι).

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
* "Μεγάλη Ελληνική Εγκυκλοπαίδεια Δρανδάκη" τομ.Ε΄, σελ.387.

Αργος Δια
Αργος Δια
Άργος (σκύλος)

μικρογραφία|δεξιά|Ο Οδυσσέας και ο Άργος

Στην ελληνική μυθολογία με το όνομα **Άργος** αναφέρεται ο πιστός σκύλος του Οδυσσέα που αναγνώρισε τον κύριό του ύστερα από είκοσι χρόνια. Αυτό έγινε παρά το γεγονός ότι ο Οδυσσέας ήταν μεταμφιεσμένος σε ζητιάνο προκειμένου να ανακαλύψει το τι συνέβαινε στο ανάκτορό του κατά τη μακρά απουσία του. Αμέσως μετά, ο Άργος ξεψύχησε συγκινημένος στα χέρια του Οδυσσέα. (*[[Οδύσσεια]]*, ρ 291 κ.ε.).

* Με το ίδιο όνομα αναφέρεται και ο ένας από τους 50 σκύλους του βασιλιά των Θηβών και περίφημου κυνηγού της μυθολογίας, του Ακταίωνα (*[[Βιβλιοθήκη Απολλοδώρου]]*, Γ 4, 4, 6).

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Αργος ο σκυλος
Κατηγορία:Μυθολογικοί σκύλοι
Ηρόδοτος ο Ταρσεύς

Ο **Ηρόδοτος** ο επιλεγόμενος **Ταρσεύς** ήταν αρχαίος Έλληνας φιλόσοφος και ιατρός από την Ταρσό, τον οποίο αναφέρει ο Διογένης ο Λαέρτιος ως μαθητή του Μηνοδότη και δάσκαλο του Σέξτου του Εμπειρικού καθώς και του πέμπτου διαδόχου αυτού. του Αινησιδήμου.

Ο Ηρόδοτος ο Ταρσεύς ανήκε στους σκεπτικούς φιλόσοφους και έζησε κατά το 2ο αιώνα (μ.Χ.).

## Πηγές
**Νεώτερον Εγκυκλοπαιδικόν Λεξικόν Ηλίου* τ.9ος σ.371

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ιατροί
Κατηγορία:Σκεπτικοί φιλόσοφοι